Նրան ներկայացվել էին տրաֆարետային մեղադրանքներ` լրտեսություն, տրոցկիզմ եւ նման բաներ: Դրանից հետո, մայրս ամեն օր սպասում էր, որ գալու են իրեն էլ տանեն: Մայրս Վաղարշ Վաղարշյանի հետ պայմանավորվածություն էր ձեռք բերել այն հարցի շուրջ, որ եթե իրեն ձերբակալեն, ապա այդ մեծ դերասանն ինձ որդեգրելու էր: Մենք այդ օրերին նստած թղթեր էինք վառում, եւ ինչ եք կարծում` ո՞ւմ ստեղծագործություններն էինք այրում` Չարենցի... Մեր վիճակը ավելի կբարդանար, եթե մեր տանը գտնեին Չարենցի ստեղծագործությունները: